คือไม่แน่ใจว่าตัวเองเป็นอะรัย ควบคุมอารมณ์ตัวเองไม่ด้าย ถ้าเกิดมีเรื่องกระทบความรู้สึกนิดหน่อย ก้อจะมีอารมณ์เศร้าอย่างหนักร้องให้ถึง4ครั้งต่อวัน แล้วก้อมีอาการนอนไม่หลับทำให้หยุดคิดไม่ด้าย พอหยุดคิดไม่ด้ายอารมณ์ก้อยิ่งเศร้าต่ำไปอีก ตอนนี้ใช้ยาที่ช่วยให้หลับง่ายขึ้น พอตื่นมาอีกวัน ความรู้สึกแย่ๆก้อหายไปเหมืนมันไม่เคยเกิดขึ้น
สวัสดีค่ะ อาการดังกล่าวมา อาจเป็นอาการเริ่มต้นของภาวะซึมเศร้า โรคซึมเศร้า หรือความผิดปกติทางอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้า ซึ่งควรพบจิตแพทย์เพือรักษาด้วยการได้ยาหรือทำจิตบำบัดในระยะยาวแนะนำหากิจกรรมที่ชอบทำเพื่อผ่อนคลายและเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป นอนหลับพักผ่อนให้เพียงพอ